: EMMA VAN HEYN met SLENTERSLAG na SHANGHAI
MET SLENTERSLAG NA SHANGHAI
Emma van Heyn (stem, klavier, sintetiseerders, elektronika)
Drie honderd en vyftien aande, vasgevang agter 'n vleuelklavier. Een van die 2019 Woordfees-juwele "Met Slenterslag Na Sjanghai" gaan oor Emma van Heyn se jaarlange ervaring as 'n nuut aangestelde musikant in 'n splinternuwe hotel in die verre noorde van Sjanghai, China.
Wat mense te sê het oor Met Slenterslag in Shanghai:
"Ons het hier te doen met 'n uitsonderlike talent. Haar stem, haar teenwoordigheid op die verhoog, haar eiesoortige skoonheid, haar talent as performer en liedjieskrywer. Sy is eerlik, rou, skroom nie om haar hart en siel te ontbloot nie. Dit gebeur net so nou en dan, 'n paar keer in jou lewe as jy gelukkig is, dat jy in 'n vertoning van 'n jong kunstenaar is en besef dat jy moontlik die geboorte van 'n groot loopbaan aanskou. Hierdie is een van daardie kere. Gaan, gaan en beleef Emma van Heyn. Luister wat sy met haar eie musiek en bekende liedjies maak. Wees een van die mense wat eendag kan sê: Ja, ek het haar al in 2019 raakgesien."
Ilza Roggeband - Die Burger/Netwerk24
"Pas na Emma van Heyn geluister en dis so lank na Lesley Rae Dowling se eerte show die eerste keer dat ek weer voel ek het die fynkrag van 'n besonder genuanseerde skepvernuf raakgeluister. So lekker. Ek het haar geluister, nie geweet wie dit was nie, en moes als stop en almal stilmaak om te luister. Verfrissend en ongewoon gesofistikeerd in 'n see van middelmatigheid. 'n Skaars ervaring van talent, skeppingsvernuf en geslypte werksdissipline wat 'n mens in jou spore halt."